b'\n_START_ARTICLE_\nFinnkampen\n_START_PARAGRAPH_\nFinnkampen som den kalles i Sverige eller Sverigekampen som den kalles av svenskspr\xc3\xa5klige i Finland er en \xc3\xa5rlig friidrettslandskamp mellom Sverige og Finland, som bruker \xc3\xa5 v\xc3\xa6re en helg rundt m\xc3\xa5nedsskiftet august-september. P\xc3\xa5 finsk heter den Suomi-Ruotsi-maaottelu, i Finland er ogs\xc3\xa5 Ruotsi-ottelu brukt og i Sverige Suomi-ottelu blant finskspr\xc3\xa5klige.\n_START_SECTION_\nOm Finnkampen\n_START_PARAGRAPH_\nFinnkampen best\xc3\xa5r egentlig av fire landskamper, en herrelandskamp, en damelandskamp, en guttelandskamp (junior) og en jentelandskamp (junior). Disse landskampene g\xc3\xa5r samtidig, men ikke alltid p\xc3\xa5 samme arena. Finnkampen har siden 1980-tallet st\xc3\xa5tt som verdens siste gjenlevende A-landskamp i friidrett. I alle grener, utenom stafett, er det 3 deltagere per land. Hvert andre \xc3\xa5r holdes konkurransen i Sverige, hvert andre i Finland. Tradisjonelt har dette betydd Stockholm og Helsingfors som arrang\xc3\xb8rbyer, men siden 1999 har G\xc3\xb6teborg v\xc3\xa6rt Sveriges arrang\xc3\xb8rsted._NEWLINE_Den f\xc3\xb8rste Finnkampen var i 1925 for herrer. Som et \xc3\xa5rlig arrangement fra 1945 for herrer og 1953 for damer.\n_START_SECTION_\nStyrkeforholdet\n_START_PARAGRAPH_\nI starten var det jevnt p\xc3\xa5 herresiden, men etter den svenske sieren i 1969 vant Finland hvert \xc3\xa5r frem til 1985, da Sverige igjen fikk en seier._NEWLINE_P\xc3\xa5 damesiden dominerte Sverige frem til 1970-tallet, da Finland tok over. Fra 1987 til 2000 vant de finske damene hvert \xc3\xa5r. Etter 2000 har Sverige igjen tatt grepet om damekonkurransen.'